Topoľový potok (prítok Zohorského kanála)

Topoľový potok je prirozdený, kanalizovaný vodný tok na Záhorí, na území okresu Malacky, v katastrálnom území obce Malé Leváre. Ide o potok V. rádu, čisto nížinného charakteru o dĺžke 1,602 km a s plochou povodia 4,474 km². Pramení v nadmorskej výške  a ústi do Zohorského kanála vo výške

Prameň 
Pramení na rozhraní listnatého lesa a ornej pôdy v trávnatom poraste, neďaleko oblasti Pri hruške (), v Záhorskej nížine, v podcelku Borská nížina, v časti Záhorské pláňavy, v nadmorskej výške  Do prameňa zo severnej strany vteká umelý melioračný kanál pritekajúci od lokality Na Nepriazni ().

Opis toku 
Tok sprvu tečie severozápadným smerom trsťovým korytom s kermi, najskôr na rozhraní lesa a ornej pôdy a onedlho na hranici ornej pôdy a lúky. Následne sa stáča na západ a popri potoku sa začínajú vyskytovať vysoké listnaté stromy. Opäť sa obracia na severozápad, o chvíľu sa križuje s vedením vysokého elektrického napätia a vzápätí priberá ľavostranný priesakový kanál hrádze Lakšárskeho potoka. Podteká spomínaný potok a zároveň aj asfaltovú cestu. Pokračuje odlesnenou, pasienkovou a poľnohosodárskou krajinou, korytom taktiež bez drevinového porastu. Tok sa následne presmerováva na západný smer. Ďalej vteká do dorasteného lužného lesa, kde ho križujú vysokonapäťové káble a je premostený mostom lesnej cesty. Tam sa v nadmorskej výške  zľava vlieva do Zohorského kanála.

Zdroje 
 GEO-portál, názvy potokov
 Záladná mapa ZBGIS

Potoky na Slovensku
Povodie Moravy
Záhorie
Záhorská nížina
Vodné toky v okrese Malacky
Malé Leváre